Tameside (borough)
Tameside je metropolitanski borough od 273,707 stanovnika na sjeverozapadu Engleske u Grofoviji Greater Manchester.

Geografske karakteristike 

Tameside se proteže na istoku Grofovije Greater Manchester, u slivu rijeke Tame po kojoj je dobio ime.

Dijelovi Tamesida zapadno od rijeke Tame, kao što su Ashton-under-Lyne (administrativni centar borougha), Audenshaw i Denton historijski su podpadali pod Grofoviju Lancashire, dok su oni na istoku, uključujući Stalybridge, Dukinfield i Hyde, podpadali pod Grofoviju Cheshir. 

Unatar borough leži dio masiva Pennines, a na istoku leži Nacionalni park Peak District.

Historija 

Iskapanje ugljena, izrada šešira i pamučnih tkanina bile su tradicionalne industrije Tamesida. U Dentonu se tokom 17. vijeka razvila izrada šešira, na bazi proizvodnje pamučnih tkaninau, tako da je negdje oko 1920. gotovo pola gradskog stanovništva radilo na njihovoj izradi. 

Tekstilna industrija razvila se krajem 18. vijeka zahvaljujući  hidroenergiji lokalnih vodotoka koja je pokretala razboje predionica. Nakon 1830. razboje su pokretale parne mašine, koristivši se ugljenom iz lokalnih rudnika, pa su tekstilne tvornice počele podizati po gradovima. Do sredine 19. vijeka - predionice pamuka postale se glavna industrija Tamesida. Uz to, iako u manjoj mjeri razvila se metalurgija i mašinogradnja. 

Tokom 20. vijeka gro tradicionalnih industrija je bankrotirala, šeširska industrija Dentona zapala je u krizu nakon 1920, a posljednji rudnik ugljena zatvoren je 1959.

Danas je industrija Tamesida daleko raznovrsnija, od prehrambene, kemijske, do visoko tehnološke mašinske.

Izvori

Vanjske veze 

 Tameside Metropolitan Borough Council 

Administrativna podjela Engleske
Greater Manchester